З 5 мая ў сталічнай Мастацкай галерэі Міхаіла Савіцкага працуе выстава народнай і фальклорнай лялькі. Яна арганізавана разам з клубам “Папараць-кветка“, што дзейнічае пры Беларускім нацыянальным тэхнічным універсітэце і адраджае старадаўнія традыцыі беларускага лялечнага рамяства. У экспазіцыі — больш за 80 работ, не толькі сучасных, аўтарскіх, але і створаных калісьці ў вёсках Мінскай, Магілёўскай, Брэсцкай ды Віцебскай абласцей.